gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8540, del 03-05-2019 (2019/3260)

Notificació de la sentència dictada en el procediment de divorci contenciós número 881/2018.
--------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3260


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la sentència dictada en el procediment de divorci contenciós número 881/2018. [2019/3260]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, faig saber que en el procés de família divorci contenciós seguit amb el número 881/2018 a instàncies de Patricio Marcial Nguema Okomo contra Avelina Mangue Nandongo s'ha dictat la següent resolució:  
  
«Dispositiva  
Estime la demanda plantejada per Patricio Marcial Nguema Okomo representat pel procurador Jesús Quereda Palop i assistit del lletrat Bosubobe Cupe Bokoko contra Avelina Mangue Nandongo, declarada en situació processal i declare dissolt, per causa de divorci, el matrimoni contret pels referits cònjuges, amb tots els efectes legals. Tot això sense fer una especial condemna a costes d'aquest procediment. Quan aquesta resolució siga ferma remeteu-ne testimoniatge al Registre Civil on figure inscrit el matrimoni, per a la seua anotació marginal. Així, aquesta és la meua sentència, que de conformitat amb el que es disposa en els articles 265 i 266 de la Llei orgànica del poder judicial s'anotarà en el llibre corresponent i se'n portarà testimoniatge a les actuacions originals, i es notificarà a les parts, fent-los saber que en contra es podrà interposar en aquest jutjat recurs d'apel·lació, dins dels 20 dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat en l'entitat Banco Santander, SA (DA 15a de la LO 1/2009).  
  
I perquè servisca de notificació de forma legal a Avelina Mangue Nandongo, en les estrades del jutjat expedisc aquest edicte.  
  
València, 11 de març de 2019.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8643, del 26-09-2019 (2019/9018)

RESOLUCIÓ de 6 d'agost de 2019, de la directora general d'Atenció Primària i Autonomia Personal, per la qual se citen les persones interessades en el procediment ordinari número 4/000171/7246-PK a comparéixer en la via jurisdiccional, i es notifica aquest acte.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9018


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

RESOLUCIÓ de 6 d'agost de 2019, de la directora general d'Atenció Primària i Autonomia Personal, per la qual se citen les persones interessades en el procediment ordinari número 4/000171/9437-AF a comparéixer en la via jurisdiccional, i es notifica aquest acte. [2019/9018]  
Per mitjà de l'acord dictat en la Sala Contenciosa Administrativa, secció 4, del Tribunal Superior de Justícia de la Comunitat Valenciana en el recurs referenciat com a procediment ordinari núm. 4/000171/6637-QN, interposat per la Federació Empresarial de la Dependència contra la Resolució de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones majors dependents, i de conformitat amb l'article 49 de la Llei 29/1998, de 13 de juliol, reguladora de la jurisdicció contenciosa administrativa, es notifica aquest acte als possibles interessats que pogueren resultar afectats per la interposició del recurs de referència i se'ls cita perquè, si al seu dret convé, puguen personar-se en qualitat de demandats en l'esmentada interlocutòria en el termini de nou dies i comparéixer-hi degudament representats en la forma establida en els articles 23.2 i 23.3 de la llei jurisdiccional mencionada.  
  
València, 6 d'agost de 2019.- La directora general d'Atenció Primària i Autonomia Personal, p. s. r. (art. 6 D 14/2018, de 23 de febrer, del Consell), la secretària autonòmica d'Atenció Primària i Serveis Socials: María Elena Ferrando Calatayud.
Diari Oficial de la Generalitat Valenciana


Sumari del DOGV 8557, del 28-05-2019 (2019/4476)

Notificació de la sentència dictada en el judici verbal número 800/2018.
------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4476


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici verbal número 800/2018. [2019/4476]  
Emma Bover Amutio, lletrada de l'Administració de justícia del Jutjat de Primera Instància número 5 de Castelló de la Plana, faig saber que en aquest jutjat se segueix procediment judici verbal número 800/2018, a instàncies de Coca-Cola European Partners Iberia, SLU, contra Foursome Informática Hostelería, SL; s'ha dictat sentència, de data 4 de febrer de 2019, i contra aquesta no es pot interposar cap recurs.  
  
De conformitat amb la Instrucció 6/2012, de la Secretaria General de l'Administració de Justícia, queden les actuacions en aquesta oficina a la vostra disposició.  
Les dades personals seran tractades únicament per a finalitats del procediment en els termes de la Llei orgànica de protecció de dades. I com a conseqüència de l'ignorat parador de Foursome Informática Hostelería, SL, expedisc aquest edicte perquè servisca de cèdula de notificació.  
  
Castelló de la Plana, 30 d'abril de 2019.- La lletrada de l'Administració de justícia: Emma Bover Amutio.
Diari Oficial de la Generalitat Valenciana


Sumari del DOGV 8545, del 10-05-2019 (2019/4727)

Correcció d'errades de la convocatòria pública d'ajudes per al desenvolupament de plans de millora de la competitivitat del sector turístic en el marc del Programa de competitivitat turística.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4727


Data del document
:   08-05-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Correcció d'errades

Correcció d'errades

 Descriptors 

:   * ajuda pública

Correcció d'errades de la convocatòria pública d'ajudes per al desenvolupament de plans de millora de la competitivitat del sector turístic en el marc del Programa de competitivitat turística. [2019/4727]  
S'ha advertit un error en la publicació de la convocatòria esmentada (DOGV 8541, 06.05.2019), que s'esmena tot seguit.  
  
On diu:  
Cinqué. Termini de presentació de sol·licituds  
El termini de presentació de sol·licituds s'obri el dia 20 de maig a les 09.00 hores i finalitza el dia 31 d'octubre de 2019 a les 14.00 (o fins a esgotar pressupost);  
  
Ha de dir:  
Cinqué. Termini de presentació de sol·licituds  
El termini de presentació de sol·licituds s'obri el dia 21 de maig a les 09.00 hores i finalitza el dia 31 d'octubre de 2019 a les 14.00 (o fins a esgotar pressupost).  
  
Alacant, 8 de maig de 2019.- El secretari general: Andrés Sevilla Castelló.
Diari Oficial de la Generalitat Valenciana


Sumari del DOGV 8634, del 13-09-2019 (2019/8516)

Admissió a tràmit del recurs d'inconstitucionalitat número 4547-2019, contra la disposició addicional segona de la Llei 21/2018, de 16 d'octubre, de mancomunitats de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8516


Organisme emissor
:   Tribunal Constitucional

Tipus de document
:   Anunci

Admissió a tràmit del recurs d'inconstitucionalitat número 4547-2019, contra la disposició addicional segona de la Llei 21/2018, de 16 d'octubre, de mancomunitats de la Comunitat Valenciana. [2019/8516]  
El Ple del Tribunal Constitucional, per provisió de 5 de setembre actual, ha acordat admetre a tràmit el recurs d'inconstitucionalitat número 4547-2019, promogut pel president del Govern, contra la disposició addicional segona de la Llei 21/2018, de 16 d'octubre, de mancomunitats de la Comunitat Valenciana.  
  
Madrid, 5 de setembre de 2019.- La secretària de Justícia del Ple del Tribunal Constitucional: Herminia Palencia Guerra.
Diari Oficial de la Generalitat Valenciana


Sumari del DOGV 8593, del 17-07-2019 (2019/7291)

DECRET 136/2019, de 12 de juliol, del Consell, pel qual es nomena la persona titular de la Direcció General d'Acció Comunitària i Barris Inclusius.
---------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7291


Data del document
:   12-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

DECRET 136/2019, de 12 de juliol, del Consell, pel qual es nomena la persona titular de la Direcció General d'Acció Comunitària i Barris Inclusius.  
 [2019/7291]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, i amb la deliberació prèvia del Consell, en la reunió de 12 de juliol de 2019,  
  
  
DECRETE  
  
El nomenament de María José Cortell Simón com a directora general d'Acció Comunitària i Barris Inclusius.  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 12 de juliol de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8480, del 06-02-2019 (2019/773)

Notificació de la sentència dictada en el procediment ordinari número 287/2018.
-------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/773


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 287/2018. [2019/773]  
Demandant: Man Financial Services España, SL.  
Procurador: Miguel Rodríguez Marcote.  
Demandats: Trans Georgi Sokolov, SL i Georgi Kirilov Sokolov.  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló de la Plana, faig saber que en aquest procediment s'ha dictat Sentència en data 31 d'octubre de 2018, l'encapçalament i la dispositiva de la qual són del tenor literal següent:  
  
«Sentència número 223/2018  
Castelló de la Plana, 31 d'octubre de 2018.  
Silvia Bassó de Alburquerque, magistrada jutgessa titular del Jutjat de Primera Instància número 2 de Castelló de la Plana, he vist les actuacions del judici ordinari número 287/2018 seguides a instàncies de Man Financial Services España, SL, representada pel procurador Miguel Rodríguez Marcote, contra Trans Georgi Sokolov, SL i Georgi Kirilov Sokolov, en rebel·lia processal, i he dictat aquesta sentència, prenent com a base la següent  
Dispositiva  
Estime la demanda interposada per Man Financial Services España, SL, representada pel procurador Miguel Rodríguez Marcote, contra Trans Georgi Sokolov, SL i Georgi Kirilov Sokolov, declarats en situació processal de rebel·lia, i en conseqüència:  
1. Condemne Trans Georgi Sokolov, SL i Georgi Kirilov Sokolov a pagar a l'actora la suma de 13.763,47 euros (tretze mil set-cents seixanta-tres euros amb quaranta-set cèntims) en concepte de principal, més l'interés legal d'aquesta suma, des de la data del certificat del saldo deutor, 1 de febrer de 2018.  
2. Condemne, així mateix, l'expressada demandada al pagament de les costes derivades d'aquest procediment.  
Notifiqueu aquesta resolució a les parts, indicant que en contra poden presentar recurs d'apel·lació davant l'Audiència Provincial de Castelló, que haurà d'interposar-se davant aquest jutjat en el termini de 20 dies a partir de la seua notificació.  
Aquesta és la meua sentència, que pronuncie, mane i signe.»  
  
I per deixar-ne constància i valga d'edicte per a notificar la sentència als demandats, Trans Georgi Sokolov, SL i Georgi Kirilov Sokolov, expedisc aquest edicte.  
  
Castelló de la Plana, 3 de desembre de 2018.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 8537, del 29-04-2019 (2019/3209)

Notificació de la sentència dictada en el judici verbal número 942/2017.
------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3209


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici verbal número 942/2017. [2019/3209]  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló de la Plana, faig saber que en el present procediment s'ha dictat sentència en data 12 de juliol de 2018, l'encapçalament i dispositiva del qual són del tenor literal següent:  
  
«Sentència número 154/2018  
Castelló de la Plana, 11 de juliol de 2018  
 Sergio Montoya Gil, jutge del Jutjat de Primera Instància número 2 de Castelló de la Plana i el seu partit, he vist aquestes actuacions de judici verbal, seguides en aquest jutjat amb el número 942/2017, promogudes pel Consorcio de Compensación de Seguros, representat per l'advocat de l'Estat contra Susana Ventura Edo, declarada en situació de rebel·lia processal.  
Dispositiva  
Estime la demanda interposada pel Consorcio de Compensación de Seguros contra Susana Ventura Edo i efectue els següents pronunciaments:  
1) Condemne a Susana Ventura Edo a abonar a la part actora la suma de quatre mil set-cents vint-i-cinc euros amb trenta-tres cèntims (4.725,33 euros).  
2) Condemne la demandada a abonar a la part actora els interessos legals en els termes exposats en el fonament de dret cinqué d'aquesta resolució.  
3) I tot això, amb imposició expressa a la part demandada a costes processals causades en aquest procediment.  
Expediu testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Aquesta sentència no és ferma, en contra es podrà interposar recurs d'apel·lació davant l'Audiència Provincial de Castelló de la Plana, dins del termini de 20 dies comptats des de l'endemà de la seua notificació (art. 458 de la Llei d'enjudiciament civil). De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució s'haurà de constituir un depòsit de 50 euros, que li serà retornat només en el cas que el recurs siga estimat.  
Així, aquesta és la meua sentència, que pronuncie, mane i signe.»  
  
Perquè conste i servisca d'edicte per a la notificació de la sentència a la demandada Susana Ventura Edo, expedisc aquest edicte.  
  
Castelló de la Plana, 5 de març de 2019.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 8587, del 09-07-2019 (2019/5747)

Notificació de la sentència dictada en el procediment ordinari número 247/2017.
-------------------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5747


Organisme emissor
:   Jutjat de Primera Instància i Instrucció Número 1 de Carlet

Tipus de document
:   Edicte

Notificació de la sentència dictada en el procediment ordinari número 247/2017. [2019/5747]  
De: Suministros Especiales Alginetenses, SCV.  
Procurador: Rafael Francisco Alario Mont.  
Contra: Sogeyla Mercedes Aguirre i Cristel Lucia Aguirre Baldelomar.  
Procuradora: Teresa Giménez Zaragoza.  
Raquel Cortes Sirvent, lletrada de l'Administració de justícia del Jutjat de Primera Instància i Instrucció número 1 de Carlet, i el seu partit judicial, faig saber que en aquest jutjat se segueixen actuacions de procediment ordinari número 247/2017, a instàncies de Suministros Especiales Alginetenses, SCV, representat pel procurador Rafael Francisco Alario Mont, contra Sogeyla Mercedes Aguirre i Cristel Lucia Aguirre Baldelomar; en aquestes actuacions el dia de hui s'ha dictat resolució, per la qual s'ha acordat notificar la sentència dictada amb data 20 de desembre de 2018, a aquesta demandada, Sogeyla Mercedes Aguirre, en ignorat parador. Es fa constar que contra aquesta sentència es podrà interposar recurs d'apel·lació, davant aquest mateix jutjat, en el termini de 20 dies.  
I perquè servisca de notificació de sentència de legal forma a la demandada rebel, Sogeyla Mercedes Aguirre, expedisc el present edicte.  
  
Carlet, 4 d'abril de 2019.- La lletrada de l'Administració de justícia: Raquel Cortes Sirvent.
Diari Oficial de la Generalitat Valenciana


Sumari del DOGV 8693, del 09-12-2019 (2019/11732)

Convocatòria del procés selectiu per a cobrir sis places de tècnic o tècnica d'administració general.
-----------------------------------------------------------------------------------------------------

### Dades del document

Número de DOGV
:   8693

Data del DOGV
:   09-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11362


Data del document
:   22-11-2019

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del procés selectiu per a cobrir sis places de tècnic o tècnica d'administració general. [2019/11222]  
En els butlletins oficials de la província d'Alacant número 157, de 20 d'agost de 2019, i número 219, de 18 de novembre de 2019, es publiquen anuncis relatius a la convocatòria del concurs oposició, per torn lliure, per a la provisió de sis places de tècnic/tècnica d'administració general, incloses en les ofertes d'ocupació pública corresponents als anys 2017 i 2018. Les esmentades places estan enquadrades en l'escala d'administració general, subescala A tècnica, i dotades amb el sou corresponent al grup A1.  
Durant el termini de vint dies hàbils, comptats a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest ajuntament, o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 22 de novembre de 2019.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 8526, del 10-04-2019 (2019/2675)

Informació pública de la modificació puntual número 16 del PEOPCHO relativa a la modificació del nivell d'intervenció de l'immoble al carrer San Agustín, 8.
------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2675


Data del document
:   12-03-2019

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de la modificació puntual número 16 del PEOPCHO relativa a la modificació del nivell d'intervenció de l'immoble al carrer San Agustín, 8. [2019/2675]  
La Junta de Govern Local, en sessió celebrada el dia 12 de febrer de 2019, va adoptar, entre altres, el següent acord:  
Primer. Iniciar el procés de consulta a les administracions públiques afectades i persones interessades en la modificació puntual número 16 del PEOPCHO consistent en la modificació del nivell d'intervenció de l'immoble situat al c/ San Agustín, número 8 en els termes del document RGE 5114-A-NI-0494, de 22 d'octubre de 2018, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Notificar l'inici de la fase de consulta a les persones interessades, a l'efecte que puguen al·legar i presenten les justificacions que estimen pertinents, a administracions públiques amb competències que puguen estar afectades, amb petició dels informes exigibles conforme a la legislació sectorial, així com a les entitats subministradores dels serveis públics urbans que pogueren resultar afectades.  
  
La falta d'emissió d'aquests informes en el termini d'un mes permetrà prosseguir la tramitació de les actuacions.  
Tercer. Procedir a la inserció en la pàgina web municipal www.orihuela.es de la documentació sotmesa a informació pública, i posar-la a la disposició del públic en la Unitat de Territori i Desenvolupament Urbà.  
Quart. Que els serveis tècnics emeten informe en relació amb les al·legacions, els suggeriments i les alternatives presentades i els informes sectorials emesos.  
Cinqué. Després de l'informe tècnic, remeteu-la a aquesta Unitat de Territori i Desenvolupament Urbà per a l'emissió de l'informe proposta.  
Sisé. Amb els informes anteriors, traslladeu-la a la comissió informativa corresponent per al seu estudi i proposta d'aprovació provisional, que s'elevarà al Ple en la pròxima sessió que se celebre.  
  
Orihuela, 12 de març de 2019.- L'alcalde president: Emilio Bascuñana Galiano.